rejauldu/bengali-wikipedia huggingface dataset:
আহমাদ ইবনে ঈসা ইবনে জায়েদ (আরবি: أحمد بن عیسی بن زید; জন্ম ৭৭৪ বা পরবর্তী সময় - মৃত্যু ৮৫৪ বা ৮৬১) একজন ইসলামি ধর্মতত্ত্ববিদ, হাদিস গবেষক এবং ফাকীহ ছিলেন। তিনি জায়েদ ইবন আলী'র নাতি ছিলেন, যিনি প্রাথমিক আব্বাসীয় খিলাফতএর বিখ্যাত আলিদদের একজন এবং জায়দিয়া মতাদর্শের অন্যতম বিখ্যাত পণ্ডিত ছিলেন যিনি তাঁর জীবনের অধিকাংশ সময় পলাতক অবস্থায় কাটিয়েছেন। তাঁর কুনিয়া ছিল আবু আব্দ আল্লাহ এবং তাঁর উপাধি ছিল আল-মুখতাফি ()। আহমাদ ইবন ঈসা ইবন জায়েদ-এর ষাট বছরের গোপন জীবন তাঁকে দেওয়া উপাধির যথার্থতা প্রমাণ করে।  আহমাদ ইবন ঈসা ইবন জায়েদ-এর বর্ণিত হাদিস এবং ফিকাহ তত্ত্বসমূহ মুহাম্মাদ ইবন মানসুর আল-মুরাদি কর্তৃক "আমালি আহমাদ ইবনে ঈসা ওয়া উলুমা আল মুহাম্মাদ" (, আহমাদ ইবন ঈসার দৃষ্টিভঙ্গি এবং মুহাম্মদ-এর পরিবারের বিজ্ঞান) গ্রন্থে সংকলিত হয়েছে এবং সর্বদা জায়দি পণ্ডিত ও বর্ণনাকারীদের দ্বারা একটি প্রাথমিক উৎস হিসেবে বিবেচিত হয়েছে।   তথ্যসূত্র   বিষয়শ্রেণী:৯ম শতাব্দীর আব্বাসীয় খিলাফতের ব্যক্তি বিষয়শ্রেণী:কুফার ব্যক্তি বিষয়শ্রেণী:৯ম শতাব্দীর জায়েদি বিষয়শ্রেণী:জাইদিয়া পণ্ডিত বিষয়শ্রেণী:শিয়া হাদিসের পণ্ডিত
কপিরাইট লঙ্ঘন হিসেবে ব্যবহারকারী:NahidSultan কর্তৃক অপসারিত হয়েছে। চিত্রের নাম এখানে ছিল না, তাই ব্যবহারকারী:ZI Jony অসম্পূর্ণ মনে করেছিলেন, কিন্তু পরে ব্যবহারকারী:আফতাবুজ্জামান তা যোগ করেন। তাই এবিষয়ে আর আলোচনার প্রয়োজন নেই মনে করি — Ahmad ০৮:০৬, ১৩ জানুয়ারি ২০২০ (ইউটিসি)  :চিত্র:মৃদুলা নায়িকা.jpg  ছবিটি দেখে নিশ্চিতভাবে মনে হচ্ছে এটি আপলোডকারীর সরাসরি নিজে তোলেননি।  অন্য কারো তোলা ছবির পুনরায় ছবি তুলে সেটা আপলোড করেছেন। বাংলাদেশে প্রচলিত ২০০০ সালের কপিরাইট আইন অনুসারে কোন আলোকচিত্রের ক্ষেত্রে এটি প্রকাশিত হওয়ার ৬০ বছর পর্যন্ত কপিরাইট আইন কার্যকর থাকে। ছবিটি দেখে মনে হচ্ছে এর কপিরাইটের মেয়াদ শেষ হয়নি। এজন্য চিত্রটি মুক্ত নয় এবং আপলোডকারী এই চিত্রটি থেকে তোলা ছবিও তার নিজের বলে আপলোড করতে পারেন না।  তাই চিত্রটি অপসারণযোগ্য।~ইসমাইল (আলাপ) ১৩:০২, ১০ জানুয়ারি ২০২০ (ইউটিসি)  আপনার অনুরোধ অসম্পূর্ণ, অনুগ্রহ করে এটি সম্পূর্ণ করুন। জনি (আলাপ) ১৮:৪১, ১২ জানুয়ারি ২০২০ (ইউটিসি)  চিত্রটি অপসারণ করা হয়েছে।~ইসমাইল (আলাপ) ০৫:০৭, ১৩ জানুয়ারি ২০২০ (ইউটিসি)  এটি মুছে ফেলা হয়েছে তাই বলে অনুরোধ সম্পূর্ণ করতে হবেনা তা নয়, আপনাকে যথাযথ প্রমাণ সহ সঠিকভাবে অনুরোধ পূরণ করতে হবে কারন এটি উইকিপিডিয়ার দলিল হিসেবে সংরক্ষিত থাকবে। অনুগ্রহ করে অনুরোধটি সম্পূর্ণ করুন। ধন্যবাদ! জনি (আলাপ) ০৫:৪৫, ১৩ জানুয়ারি ২০২০ (ইউটিসি) আমি পুর্বেই আমার যুক্তি দিখিয়ে অপসারণ প্রস্তাব করেছিলাম। তারপরও কিছুর ঘাটতি থাকলে এবং আপনি আরও যুক্তি প্রমাণ উপস্থাপন করতে চাইলে অপসারণ প্রস্তাবনায় সমর্থন করে আপনার মতামত দিন।~ইসমাইল (আলাপ) ০৭:০৬, ১৩ জানুয়ারি ২০২০ (ইউটিসি) আলোচনা সমাপ্ত করা যায়, চিত্র মোছা হয়েছে ইতিমধ্যে। আফতাবুজ্জামান (আলাপ) ০৭:৩৪, ১৩ জানুয়ারি ২০২০ (ইউটিসি)
টিআই বা (TI) দ্বারা বোঝানো যেতে পারেঃ  স্থান  টিআই, ওকলাহোমা  উদ্ভিদ  টিআই, Cordyline fruticosa-এর পলিনেশীয় নাম  টিআই কুকা, নিউজিল্যান্ডের বাঁধাকপি গাছ  দর্শন  টিআই (ধারণা), শব্দটি অর্থ "পদার্থ" (體) চিনায়  টিআই, প্রাচীন সুইডিশ বানানে Týr, নর্স পুরাণের দেবতা  ব্যক্তিত্ব  টি.আই. (জন্ম ১৯৮০), মার্কিন র‍্যাপ সঙ্গীত শিল্পী  টি.আই., অস্ট্রেলীয় ফুটবল খেলোয়াড় স্টিফেন মাইকেল-এর ডাক নাম  আদ্যক্ষরসমস্টি এবং কোড  টিআই পর্যটন তথ্য  টিআই, তাইওয়ানের স্বাধীনতা, একটি রাজনৈতিক আন্দোলন  টিআই, তঘমা-ই-ইমতিয়াজ, পাকিস্তানি বেসামরিক সম্মাননা  কোড  টিআই, তিগ্রিনিয়া ভাষা আইএসও ৬৩৯-১ কোড  টিআই, টোল এয়ার আইএটিএ বিমান নকশাকারী  সংগঠন  টিআই, টেক্সাস ইনস্ট্রুমেন্ট্‌স, একটি মার্কিন ইলেকট্রনিক্স কোম্পানি  টিআই গ্রুপ, পূর্বে টিউব ইনভেস্টমেন্টস হিসাবে পরিচিত একজন ইংরেজ ইঞ্জিনিয়ারিং কোম্পানি  টিআই, টাইগার ইন, একটি প্রিন্সটন বিশ্ববিদ্যালয়ের খাওয়ার ক্লাব  টিআই, ট্রান্সপারেন্সি ইন্টারন্যাশনাল, একটি দুর্নীতি-বিরোধী আন্তর্জাতিক সংস্থা  স্থানসমূহ  টিআই, থাউজেন্ড আইল্যান্ডস, একটি স্থান  বিজ্ঞান ও ঔষধ  তাপীয় অস্থিরতা  টিআই, চিকিত্সাগত সূচক  টাইটানিয়াম (সংক্ষিপ্ত রূপ "টিআই"), রাসায়নিক উপাদানের পারমাণবিক সংখ্যা ২২  টেকনিক্যাল ইনফরমেটিক্স, একটি কম্পিউটার প্রকৌশল
কাশিনাথপুর রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।  অবস্থান কাশিনাথপুর রেলওয়ে স্টেশন মাঝগ্রাম-পাবনা-ঢালারচর লাইনের পাবনা-ঢালারচর অংশে অবস্থিত।  ইতিহাস মাঝগ্রাম-পাবনা-ঢালারচর লাইনের পাবনা-ঢালারচর রেলপথ অংশ তৈরি করার সময় কাশিনাথপুর রেলওয়ে স্টেশন নির্মাণ করা হয়।  রেলপথের এই অংশটি ২০২০ সালের ২৬ জানুয়ারি উদ্বোধন করা হয়।  পরিষেবা কাশিনাথপুর রেলওয়ে স্টেশন থেকে দুইটি ট্রেন চলাচল করে। নিম্নে তা উল্লেখ  করা  হলো :  ঢালারচর এক্সপ্রেস (ঢালারচর-রাজশাহী-ঢালারচর) ঢালারচর সাটল (ঢালারচর-ঈশ্বরদী-ঢালারচর)  তথ্যসূত্র  বিষয়শ্রেণী:পাবনা জেলার রেলওয়ে স্টেশন
ফিয়ার ফ্যাক্টর: খতরোঁ কে খিলাড়ি ৮ (এছাড়াও ফিয়ার ফ্যাক্টর: খতরোঁ কে খিলাড়ি পেইন ইন স্পেন নামেও পরিচিত) এন্ডেমল শাইন ইন্ডিয়া দ্বারা প্রযোজিত ভারতীয় শারীরিক কসরতভিত্তিক আপাতবাস্তব টেলিভিশন অনুষ্ঠান খতরোঁ কে খিলাড়ির অষ্টম মৌসুম ছিল। স্পেনে ধারণ করা এই মৌসুমটি ২০১৭ সালের সালের ২২শে জুলাই তারিখে শুরু হয়ে সালের ৩০শে সেপ্টেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। ভারতীয় চলচ্চিত্র পরিচালক রোহিত শেট্টি পূর্ববর্তী মৌসুমের মতো এই মৌসুমেও উপস্থাপনা করেছেন।  ১২ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় নৃত্যশিল্পী শান্তনু মাহেশ্বরী জয়লাভ করেছেন, অন্যদিকে হিনা খান এবং রবি দুবে যথাক্রমে প্রথম এবং দ্বিতীয় রানার-আপ হয়েছেন।  বিন্যাস এই অনুষ্ঠানের মূলভাবটি হচ্ছে চরম চ্যালেঞ্জিং পরিস্থিতিতে প্রতিযোগীদের শারীরিক এবং মানসিক শক্তি পরীক্ষা করা। সাধারণত অভিনয়শিল্পী, মডেল অথবা খেলোয়াড়দের মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  প্রতিটি মৌসুম ভারতের বাইরে একটি দেশে অনুষ্ঠিত হয়। এই অনুষ্ঠানে প্রতিযোগীদের উচ্চ-অ্যাড্রেনালিন কসরত করানো হয়, যা মৌসুমের অগ্রগতির সাথে সাথে ক্রমান্বয়ে আরও কঠিন হয়ে উঠে। প্রতিটি কসরত শারীরিক শক্তি, ভয়-ভিত্তিক চ্যালেঞ্জ এবং সহনশীলতার মতো তিনটি ভিন্ন বিভাগে ভাগ করা হয়। শারীরিক শক্তির মধ্যে উচ্চতা থেকে লাফিয়ে পড়া, শক্তিশালী স্রোতে সাঁতার কাটা অথবা ঝুলন্ত সেতু অতিক্রম করার মতো কসরত অন্তর্ভুক্ত থাকে। ভয়-ভিত্তিক কসরতগুলো ভয়ের মুখোমুখি হওয়ার দিকে মনোনিবেশ করে যেমন সাপ, পোকামাকড়, উচ্চতা অথবা বদ্ধ স্থান। সহনশীলতার কসরতগুলো প্রতিযোগীদের ঠান্ডা জলে ডুবে থাকা অথবা অস্বস্তিকর পরিবেশের সাথে মোকাবিলা করার মতো চরম পরিস্থিতি সহ্য করার ক্ষমতা পরীক্ষা করে।  এই অনুষ্ঠানে সাধারণত প্রতিটি কসরতের পরে একজন প্রতিযোগীকে নিষ্কাশন করে থাকে। যখন কোন প্রতিযোগী কসরতগুলো সম্পূর্ণ করতে ব্যর্থ হয় অথবা কসরতে খারাপ করে, সে প্রতিযোগী বাদ পড়ার আশঙ্কায় থাকে; অতঃপর সে প্রতিযোগী আরও চ্যালেঞ্জিং কসরতের মুখোমুখি হয়। চূড়ান্ত প্রতিযোগীগণ অনুষ্ঠানের ফাইনালে প্রতিদ্বন্দ্বিতা করে, যেখানে তারা সর্বশেষ কসরতের মুখোমুখি হয়, যার মাধ্যমে বিজয়ী প্রতিযোগী খতরোঁ কে খিলাড়ির শিরোপা জয়লাভ করে।  প্রতিযোগী  স্থান  প্রতিযোগী  পেশা  অবস্থা ১  শান্তনু মাহেশ্বরী  নৃত্যশিল্পী   ২  হিনা খান  অভিনেত্রী   ৩  রবি দুবে  অভিনেতা   ৪  নিয়া শর্মা  অভিনেত্রী   ৫  মনিকা ডোগরা  গায়িকা, অভিনেত্রী   ৬  লোপামুদ্রা রাউত  মডেল   ৭  রিথভিক ধানজানি  অভিনেতা   ৮  করন ওয়াহী  অভিনেতা   ৯  গীতা ফোগাট  কুস্তিগির   ১০  মনবীর গুর্জর  টেলিভিশন অনুষ্ঠানের প্রতিযোগী   ১১  শাইনী দোশী  অভিনেত্রী   ১২  শিবানী দান্ডেকার  মডেল, অভিনেত্রী    তথ্যসূত্র  বহিঃসংযোগ     বিষয়শ্রেণী:২০১৭-এ ভারতীয় টেলিভিশন মৌসুম বিষয়শ্রেণী:কালার্স টিভির মৌলিক অনুষ্ঠান বিষয়শ্রেণী:ফিয়ার ফ্যাক্টর: খতরোঁ কে খিলাড়ি
thumb|right|300px|ইখওয়ানের অগ্রযাত্রা। ট্রান্সজর্ডানে ইখওয়ান আক্রমণ ছিল ১৯২২ থেকে ১৯২৪ সালের মধ্যে ইখওয়ান কর্তৃক ট্রান্সজর্ডান আমিরাতের উপর পরিচালিত ধারাবাহিক আক্রমণ। এসময় নজদ থেকে ট্রান্সজর্ডানের উপর হামলা চালানো হয়। এসব হামলা ট্রান্সজর্ডানের আমির আবদুল্লাহর অবস্থানের প্রতি হুমকি হিসেবে আবির্ভূত হয়।Salibi, Kamal S. The modern history of Jordan. p. 104 নিজ উদ্যোগে হামলা প্রতিহত করতে তিনি সক্ষম ছিলেন না। তাই আম্মানের নিকট মারকায় ব্রিটিশরা একটি সামরিক ঘাঁটি স্থাপন করে। তারা আমিরকে ট্রান্সজর্ডানে তার শাসন সুরক্ষিত রাখতে সাহায্য করছিল।  পটভূমি ১৯১৯ সালে নজদ-হেজাজ যুদ্ধে হাশিমিদের পরাজয় ও বৃহত্তর সিরিয়ায় হাশিমি আধিপত্য স্থাপনে ব্যর্থ হওয়ার পর ব্রিটিশরা ট্রান্সজর্ডান আমিরাত ও ইরাককে হাশিমি রাজ্য হিসেবে সুরক্ষিত করতে সচেষ্ট হয় এবং অভ্যন্তরীণ ও বহির্বিশ্বের হুমকি থেকে রক্ষা থেকে রক্ষা করে প্রচেষ্টা চালায়। স্থানীয় বিদ্রোহ দমনে ব্রিটিশরা সামরিক সহায়তা দেয়। এছাড়াও ওয়াহাবি মতাদর্শের ইখওয়ান বাহিনীর আক্রমণের সময়ও তারা ভূমিকা রাখে।  প্রথম প্রধান আক্রমণ ইখওয়ান তাদের প্রথম দীর্ঘ দূরত্বের আক্রমণ আম্মানের উপর চালায়। এতে প্রায় ১,৫০০ জন উষ্ট্রারোহী যোদ্ধা ছিল। একটি মতানুযায়ী ব্রিটিশ বিমান এগিয়ে আসায় ইখওয়ান আম্মানে পৌছাতে পারেনি।Noel Joseph Guckian. British Relations with Trans-Jordan, 1920-1930. University College of Wales, Aberystwyth. Ph.D Thesis: pp.217-218. May 1985. অন্য একটি বর্ণনা অনুযায়ী আক্রমণের লক্ষ্য ছিল ছোট গ্রাম। এসব গ্রামে সবাইকে হত্যা করা হয়। এরপর ব্রিটিশ সাজোয়া যান ও যুদ্ধবিমান তাদের দিকে গিয়ে আসে।Peter W. Wilson, Douglas Graham. Saudi Arabia: the coming storm . M.E.Sharpe, 1994: p.143  দ্বিতীয় প্রধান আক্রমণ ১৯২৪ সালের আগস্টে ৪,৫০০ জন যোদ্ধার একটি দল ১,৬০০ কিমি পাড়ি দিয়ে নজদ থেকে ট্রান্সজর্ডান আক্রমণের জন্য আসে। আম্মান থেকে মাত্র ১৫ কিমি দূরে অবস্থানের সময় ব্রিটিশ বিমানবাহিনী তাদের চিহ্নিত করে এবং যুদ্ধবিমানের সাহায্যে আক্রমণ করে। ইখওয়ানে বড় ধরনের হতাহতের ঘটনা ঘটে এবং প্রায় ৫০০ জন মারা যায়। ব্রিটিশ বিমানবাহিনীর সাহায্য ছাড়া আম্মান রক্ষা করা সম্ভব ছিল না।  পরবর্তী অবস্থা  ১৯২৭ থেকে ১৯৩০ সালের মধ্যে ইখওয়ান বিদ্রোহের সময় ইখওয়ান অন্যান্য আক্রমণসমূহ পরিচালনা করে। তারা ১৯২৭ সালের নভেম্বর দক্ষিণ ইরাক এবং ১৯২৮ সালের জানুয়ারি কুয়েত আক্রমণ করে। উভয় ক্ষেত্রে তারা ভয়াবহভাবে হামলা চালায়। এসময় ব্রিটিশ বিমান বাহিনী ও কুয়েতিরাও প্রচন্ডভাবে পাল্টা আক্রমণ চালায়। ইতোমধ্যে আবদুল আজিজ ইবনে সৌদের নিয়মিত বাহিনীর কাছে ইখওয়ান পরাজিত হয় এবং তাদের নেতাদের হত্যাকরা হয়। বাকিদের নিয়মিত সৌদি বাহিনীতে অন্তর্ভুক্ত করা হয়।  See also সুলতান বিন বাজাদ কুয়েত-নজদ সীমান্ত যুদ্ধ সৌদি আরবিয়ান ন্যাশনাল গার্ড মধ্য প্রাচ্যে আধুনিক সংঘাতের তালিকা  তথ্যসূত্র  বিষয়শ্রেণী:সৌদি আরবের ইতিহাস বিষয়শ্রেণী:ট্রান্সজর্ডান আমিরাত বিষয়শ্রেণী:১৯২২-এর সশস্ত্র সংঘাত বিষয়শ্রেণী:১৯২৩-এর সশস্ত্র সংঘাত
সুশীল দাশগুপ্ত ছিলেন চট্টগ্রাম বিদ্রোহের নায়ক সূর্য সেনের সর্বকনিষ্ঠ অনুসারী। সুশীল দাশগুপ্ত ১৯১৯ সালে অবিভক্ত বাংলার অন্তর্গত চট্টগ্রামের পরৈকোড়া গ্রামে জন্মগ্রহণ করেন। ১৭ বছর বয়সে ম্যাট্রিক পাস করে শ্রদ্ধেয় মাস্টারদা সূর্য সেনের নেতৃত্বে ইন্ডিয়ান রিপাবলিকান আর্মিতে যোগ দেন। মাস্টারদার দেশপ্রেম সুশীল চন্দ্রের উপর গভীর প্রভাব ফেলেছিল, তাঁকে এই উদ্দেশ্যে নিজেকে প্রতিশ্রুতিবদ্ধ করতে অনুপ্রাণিত করেছিল।   বিপ্লবী কর্মকাণ্ড  চট্টগ্রাম অস্ত্রাগার অভিযানের ঘটনার পর ব্রিটিশ পুলিশ বিপ্লবীদের পিছু ধাওয়া জোরদার করে। জবাবে, ব্রিটিশ গোয়েন্দা সংস্থা থেকে মাস্টারদাকে রক্ষা করার জন্য একটি অত্যন্ত গোপনীয় দল একত্রিত হয়েছিল। দলের সদস্যদের মধ্যে ছিলেন মণি দত্ত, কল্পনা দত্ত, ব্রজেন সেন, সুশীলচন্দ্র দাশগুপ্ত সকলেই সজাগ ছিলেন। তবে স্থানীয় তথ্যদাতা নেত্র সেনের বিশ্বাসঘাতকতার কারণে মাস্টারদা সূর্য সেন ও তারকেশ্বর দস্তিদার পুলিশের হাতে ধরা পড়েন। সৌভাগ্যক্রমে, সুশীল সহ দলের বেশিরভাগ সদস্য ধরা পড়া এড়াতে সক্ষম হন। তা সত্ত্বেও দুই মাস পর তাকে গ্রেফতার করে চট্টগ্রাম কারাগারে পাঠানো হয়। পরে তাঁকে মেদিনীপুরের খড়গপুরের হিজলি ডিটেনশন ক্যাম্পে স্থানান্তরিত করা হয়।  প্রচণ্ড নির্যাতন সহ্য করা সত্ত্বেও সুশীল অবিশ্বাস্য দৃঢ়তার পরিচয় দিয়েছিলেন, তাদের বিপ্লবী কার্যকলাপ সম্পর্কে কোনও তথ্য প্রকাশ করতে অস্বীকার করেছিলেন। অবশেষে ১৯৪৫ সালে তিনি কারাগার থেকে মুক্তি পান।  পরবর্তী জীবন এবং মৃত্যু স্বাধীনতা-উত্তর যুগে সুশীল ১৯৫০ সালে ঝাড়খণ্ডের রাঁচিতে চলে আসেন। তিনি দামোদর ভ্যালি কর্পোরেশনে (ডিভিসি) চাকরি পেয়ে রাঁচিতে বসতি স্থাপন করেন। স্বাধীনতার লক্ষ্যে তাঁর অবিচল আত্মোৎসর্গের জন্য, ১৯৭২ সালের ১৫ আগস্ট ভারত সরকার তাকে একটি তাম্রশাসন প্রদান করে।  সুশীল চন্দ্র দাশগুপ্ত ১৯৮৭ সালের ৯ ফেব্রুয়ারি মৃত্যুবরণ করেন। তথ্যসূত্র  বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:সূর্য সেন বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:অনুশীলন সমিতি বিষয়শ্রেণী:২০শ শতাব্দীর রাজনীতিবিদ
thumb|right|200px|মার্কিন যুক্তরাষ্ট্রের বেস্ট বাই নামক দোকানের সমতল পর্দার টেলিভিশন বিক্রির অংশে ক্রেতাদের ভিড় ভোক্তা ইলেকট্রনিক্‌স ( বা Home electronics) বলতে ব্যক্তিগত বাসাবাড়িতে প্রাত্যহিক কাজে ব্যবহৃত অ্যানলগ বা ডিজিটাল ইলেকট্রনিক যন্ত্রসমূহকে বোঝায়। এধরনের যন্ত্রগুলি বিনোদন (যেমন- সমতল পর্দার টেলিভিশন, ডিভিডি প্লেয়ার, ভিডিও গেম, দূর-নিয়ন্ত্রিত খেলনা গাড়ি, ইত্যাদি), যোগাযোগ (যেমন - টেলিফোন, মোবাইল ফোন, ল্যাপটপ, ইত্যাদি) এবং বাসাবাড়িভিত্তিক কার্যালয়ের কাজ (যেমন- ডেস্কটপ কম্পিউটার, প্রিন্টার, কাগজ-কাটার যন্ত্র, ইত্যাদি) -- এসব কাজে ব্যবহৃত হয়।  ২০১০-এর দশকে এসে ভোক্তা ইলেকট্রনিক্‌সের বিভিন্ন যন্ত্র ডিজিটাল প্রযুক্তির উপর ভিত্তি করে উৎপাদন করা হচ্ছে। এই নতুন ধারাটিকে তথ্য প্রযুক্তির ভোক্তায়ন বলে অভিহিত করা হচ্ছে।  ভোক্তা ইলেকট্রনিক দ্রব্যগুলির একটি বৈশিষ্ট্য হচ্ছে এগুলির দাম সময়ের সাথে সাথে ক্রমাগতভাবে হ্রাস পায়। এগুলিতে ব্যবহৃত অর্ধপরিবাহী মাইক্রোপ্রসেসরগুলির উৎপাদন খরচ মুরের সূত্র অনুযায়ী দিন দিন হ্রাস পাচ্ছে। এছাড়া স্বয়ংক্রিয় উৎপাদন ব্যবস্থা, কম খরচে বিদেশী শ্রমের ব্যবহার, ইত্যাদিও এগুলির মূল্যহ্রাসের অন্যতম কারণ।  আজকাল এইসব যন্ত্রগুলির বেশিরভাগই ওয়াইফাই, ব্লুটুথ বা অন্য প্রযুক্তি ব্যবহার করে ইন্টারনেটের সাথে যুক্ত হতে পারে।  এই ইলেকট্রনিক দ্রব্যগুলি বাস্তব বিশ্বে অবস্থিত দোকানের পাশাপাশি ইন্টারনেটেও বেচাকেনা করা হচ্ছে।  ভোক্তা ইলেকট্রনিক দ্রব্যের বিক্রি জ্যামিতিক হারে বেড়ে গেছে বলে এগুলি যখন ব্যবহার শেষে পরিত্যক্ত হয়, তখন প্রাকৃতিক পরিবেশের ওপর এ জাতীয়  ইলেকট্রনিক বর্জ্যের নেতিবাচক প্রভাব দিন দিন বৃদ্ধি পাচ্ছে।  বিষয়শ্রেণী:ভোক্তা ইলেকট্রনীয় দ্রব্য বিষয়শ্রেণী:ইলেকট্রনীয় দ্রব্য শিল্প
রামচন্দ্রপুর দক্ষিণ বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।   আয়তন    জনসংখ্যা    ইতিহাস    অবস্থান ও সীমানা  মুরাদনগর উপজেলার পশ্চিমাংশে রামচন্দ্রপুর দক্ষিণ ইউনিয়নের অবস্থান। এ ইউনিয়নের উত্তরে রামচন্দ্রপুর উত্তর ইউনিয়ন, পূর্বে কামাল্লা ইউনিয়ন, দক্ষিণে মুরাদনগর সদর ইউনিয়ন, দক্ষিণ-পশ্চিমে হোমনা উপজেলার ভাসানিয়া ইউনিয়ন এবং পশ্চিমে হোমনা উপজেলার চান্দেরচর ইউনিয়ন অবস্থিত।   প্রশাসনিক কাঠামো  রামচন্দ্রপুর দক্ষিণ ইউনিয়ন মুরাদনগর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।   শিক্ষা ব্যবস্থা    শিক্ষা প্রতিষ্ঠান    পাঁচকিত্তা উচ্চ বিদ্যালয়।    যোগাযোগ ব্যবস্থা    খাল ও নদী    হাট-বাজার  ১. পাঁচকিত্তা পুরাতন বাজার ২. পাঁচকিত্তা মৌলভীবাজার (নতুন বাজার)   দর্শনীয় স্থান    জনপ্রতিনিধি  চেয়ারম্যানঃ- মোঃ গোলাম কিবরিয়া খোকন।   আরও দেখুন   মুরাদনগর উপজেলা  মুরাদনগর থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:মুরাদনগর উপজেলার ইউনিয়ন
উত্তরা পাড়োয়ার হলেন মধ্যপ্রদেশের একজন ভারতীয় দাতব্য কর্মী, যিনি ২০১৩ সালে নারী শক্তি পুরস্কারে ভূষিত হয়েছেন।   জীবন  উত্তরা পাড়োয়ার মধ্যপ্রদেশের অধিবাসী। সেখানে তিনি "প্রয়াস শিক্ষা সমিতি" নামে একটি সংস্থার নেতৃত্ব দেন। এই গোষ্ঠীটি বৈগা, গোণ্ডি এবং আভুঝমারিয়াদের সাথে কাজ করে। এই উপজাতির মানুষরা দারিদ্র্য, অপুষ্টি ও রোগে ভুগছে এবং উত্তরার গোষ্ঠী তা দূর করার জন্য প্রচেষ্টা চালাচ্ছে। উত্তরা শিশুদের পড়ানো শুরু করেন। ক্রমে তাঁর ছোট ক্লাসটি একটি স্কুলে পরিণত হয়। এটি "রাণী দুর্গাবতী স্কুল" নামে নিবন্ধিত হয়েছিল। স্থানীয়ভাবে এখানে মৃত্যুর একটি সাধারণ কারণ হল আগুন, কারণ এখানকার মানুষ শুকনো ঘাস দিয়ে গদি তৈরি করে এবং তারপর আগুনের পাশে সেটি রেখে ঘুমোতে যায়। আগুন থেকে তাদের গদিতে আগুন লেগে গেলে তারা মারা যায়। এর সাথে সম্পর্কিত সমস্যা হল ঠাণ্ডা, কারণ প্রতি শীতে মানুষকে সিদ্ধান্ত নিতে হয় গরম পোশাকের জন্য খরচ করবে নাকি সেই অর্থে খাবার কেনা হবে। উত্তরা পাড়োয়ার এবং তাঁর দাতব্য সংস্থা "শীতের প্রয়োজনীয় দ্রব্যাদি" সরবরাহ করে। এর মধ্যে রয়েছে গরম কাপড়, পশমী কাপড় এবং কম্বল। এইভাবে তারা প্রতি বছর পরিবারগুলির হাজার হাজার টাকা সাশ্রয় করতে পারে।  পাড়োয়ারকে ২০১৬ সালে আন্তর্জাতিক নারী দিবসে নারী শক্তি পুরস্কার /স্ত্রী শক্তি পুরস্কার দেওয়ার জন্য বেছে নেওয়া হয়েছিল। নতুন দিল্লির রাষ্ট্রপতি ভবনে তৎকালীন রাষ্ট্রপতি প্রণব মুখোপাধ্যায় এই পুরস্কার প্রদান করেন। সেদিন আরও চোদ্দজন নারী এবং সাতটি প্রতিষ্ঠানকে সম্মানিত করা হয়েছিল।  প্রণব মুখোপাধ্যায় এবং প্রধানমন্ত্রী নরেন্দ্র মোদী নারীর ক্ষমতায়নের প্রয়োজনীয়তা সম্পর্কে বক্তৃতা দিয়েছিলেন। প্রণব তুলে ধরেন পুত্র সন্তানের সংখ্যা বৃদ্ধির সমস্যাটি, কারণ কিছু বাবা-মা তাদের সন্তান কন্যা হলে গর্ভপাত করিয়ে কন্যা ভ্রূণ হত্যা করে।  গণমাধ্যমে উত্তরা পাড়োয়ারের কাজের জন্য তাঁর প্রোফাইল তৈরি করা হয়েছে  এবং তিনি অন্যান্য পুরস্কারে ভূষিত হয়েছেন।   তথ্যসূত্র   বিষয়শ্রেণী:নারী শক্তি পুরস্কার বিজয়ী বিষয়শ্রেণী:মধ্যপ্রদেশের ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় শিক্ষাবিদ বিষয়শ্রেণী:জীবিত ব্যক্তি
রাবণন (, ) হচ্ছে ২০১০ সালের একটি তামিল চলচ্চিত্র। চলচ্চিত্রটির পরিচালক ছিলেন মণি রত্নম যিনি চলচ্চিত্রটির কাহিনীর সহ-লেখক এবং চলচ্চিত্রটির সহ-প্রযোজক ছিলেন। চলচ্চিত্রটির মুখ্য ভূমিকায় ছিলেন বিক্রম, ঐশ্বর্যা রায় এবং পৃথ্বীরাজ সুকুমার, এছারাও প্রভু, কার্তিক এবং প্রিয়ামণি ছিলেন সহকারী ভূমিকায়। চলচ্চিত্রটি হিন্দি ভাষায় কিছু ভিন্ন অভিনেতাদের দ্বারা শুটিং করে রাবণ নামে তৈরি করা হয়েছিলো যেখানে অভিষেক বচ্চন ছিলেন।Raavan , Film Journal International Blue Sheets তেলুগু ভাষায় ভিলেন নামে অনুবাদ করে তামিল, হিন্দি, তেলুগু তিনটি সংস্করণই ২০১০ সালের ১৮ জুনে মুক্তি দেয়া হয়েছিলো। চলচ্চিত্রটি তামিল বক্স অফিসে সফল ছিলো।  রামায়ণ এর কাহিনী অবলম্বনে চলচ্চিত্রটির কাহিনী তৈরি করা হয়েছে। কাহিনীতে দেখায় যে একজন হিংস্র পুলিশ কর্মকর্তা তার অপহৃত স্ত্রীকে খুঁজে বের করার জন্য কত কষ্ট করে, অপহরণকারীর বোনকে পুলিশেরা তাদের কাছে ধরে ধর্ষণও করে এবং মেরেও ফেলে। স্টকহোম সিনড্রোম এর উপর ভিত্তি করেও কাহিনী কিছুটা আধারিত। চলচ্চিত্রটি চালাকুড়ি এবং উদগমণ্ডলম এর মত জায়গায় শুটিং হয়েছিলো।  বিক্রম এই চলচ্চিত্রটির জন্য ফিল্মফেয়ার সেরা অভিনেতা পুরস্কার - তামিল জিতেছিলেন। অভিনয়ে বিক্রম - বীরাইয়া, 'বীরা'। একজন সন্ত্রাসী যে তিরুনেলভেলি গ্রামে থাকে। এই চরিত্রটি রাবণ দ্বারা অনুপ্রাণিত। ঐশ্বর্যা রায় - রাগিনী দেব প্রকাশ। পুলিশ কর্মকর্তা দেবের স্ত্রী, একে বীরা অপহরণ করে জঙ্গলে চৌদ্দ দিন আটকিয়ে রাখে, রামায়ণ এর সীতা দ্বারা অনুপ্রাণিত। পৃথ্বীরাজ - দেব প্রকাশ, এসপি। বীরা এবং তার এলাকা ধ্বংস করার মিশনে নামে, রাম দ্বারা অনুপ্রাণিত। প্রভু - সিঙ্গারাসু, বীরার বড় ভাই যে বীরার গ্যাং এর বিভিন্ন জিনিস তদারকি করে, সে খেতে এবং ঘুমাতে পছন্দ করে, তার চরিত্রটি কুম্ভকর্ণ দ্বারা অনুপ্রাণিত। কার্তিক - জ্ঞানপ্রকাশ, বীরার গ্যাংকে জঙ্গলের মধ্যে খুঁজতে সাহায্য করা মানুষ, প্রভু হনুমান দ্বারা অনুপ্রাণিত।  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:২০১০-এর দশকের তামিল ভাষার চলচ্চিত্র বিষয়শ্রেণী:২০১০-এর চলচ্চিত্র বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:এ. আর. রহমান সুরারোপিত চলচ্চিত্র বিষয়শ্রেণী:ভারতীয় মহাকাব্যিক চলচ্চিত্র বিষয়শ্রেণী:উদগমণ্ডলমে ধারণকৃত চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:কলকাতায় ধারণকৃত চলচ্চিত্র বিষয়শ্রেণী:কেরলে ধারণকৃত চলচ্চিত্র বিষয়শ্রেণী:তামিলনাড়ুতে ধারণকৃত চলচ্চিত্র বিষয়শ্রেণী:২০১০-এর অ্যাকশন থ্রিলার চলচ্চিত্র বিষয়শ্রেণী:মণি রত্নম পরিচালিত চলচ্চিত্র বিষয়শ্রেণী:ভারতে ধারণকৃত চলচ্চিত্র বিষয়শ্রেণী:মহারাষ্ট্রে ধারণকৃত চলচ্চিত্র বিষয়শ্রেণী:কর্ণাটকে ধারণকৃত চলচ্চিত্র বিষয়শ্রেণী:মধ্যপ্রদেশে ধারণকৃত চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:মহাবালেশ্বরে ধারণকৃত চলচ্চিত্র বিষয়শ্রেণী:ত্রিশূরে ধারণকৃত চলচ্চিত্র বিষয়শ্রেণী:এর্নাকুলামে ধারণকৃত চলচ্চিত্র বিষয়শ্রেণী:কোচিতে ধারণকৃত চলচ্চিত্র বিষয়শ্রেণী:তিরুচিরাপল্লীতে ধারণকৃত চলচ্চিত্র
চ্যাম্পিয়ন  হল ২০০৩ এর একটি বাংলা ক্রীড়া সম্পর্কিত চলচ্চিত্র যার পরিচালক রবি কিনাগী ও প্রযোজনা সংস্থা শ্রী ভেঙ্কটেশ ফিল্মস। মুখ্য ভূমিকায় অভিনয় করেছেন জিৎ এবং শ্রাবন্তী চট্টোপাধ্যায়। ছবিটি জিৎ তৃতীয় এবং শ্রাবন্তী চট্টোপাধ্যায় প্রথম ছবি। এই ছবিটি তেলুগু ছবি থম্মুডু (১৯৯৯) এর পুনঃনির্মাণ ছিল যা আবার ১৯৯৯ সালে হিন্দি ছবি জো জিতা ভোহি সিকান্দার দ্বারা অনুপ্রাণিত ছিল। ছবিটিতে সবকটি গানের কথা লিখেছিলেন গৌতম সুস্মিত এবং সুর করেছিলেন সংগীতকার এস.পি.ভেঙ্কটেশ।   পটভূমি  ছবির মূল বক্তব্য হল একজন দায়িত্বজ্ঞানহীন ছেলে কীভাবে জীবনের একটি নির্দিষ্ট পর্যায়ে গিয়ে একজন দায়বদ্ধ এবং দায়িত্ববান হতে পারে। এই ছবিতে রাজা (জিৎ) এমন এক কলেজ ছাত্র, যে চিরকাল দুষ্টুমি করে চলছে। তিনি এবং তাঁর সহকর্মী ভোলা, ধোনু এবং কানু সর্বদা ব্যর্থতার তালিকার সবার ওপরে থাকেন। রাজার বড় ভাই রোহিত (সিদ্ধার্থ) ছিল রাজার ঠিক বিপরীত চরিত্র। রোহিত তাদের বাবার ক্যাফেতে কর্মরত এবং পড়াশোনাতেও খুব উজ্জ্বল ছিল। তাদের বাবা সর্বদা অস্থির রাজা থেকে বিরক্ত থাকতেন। এমনকি তার বাবার কাছ থেকে বার বার তিরস্কার পাওয়ার পরেও একগুঁয়ে রাজার কোন প্রকার কোন পরিবর্তন নেই। রাজার একমাত্র সমর্থন করত তাঁর শৈশবের বন্ধু কবিতা, যে গোপনে তাঁকে খুব ভালোবাসত কিন্তু চঞ্চল রাজা এক ধনির মেয়ে রিয়ায়কে পছন্দ করত। রাজা আর এক ধনির ছেলে রনির কাছ থেকে রিয়াকে বাঁচান। কিন্তু পরবর্তীকালে রিয়া রাজাকে প্রত্যাখ্যান করে রনি সাথে বন্ধুত্ব করে। ইতোমধ্যে রোহিত রনির বিপক্ষে আসন্ন কিক বক্সিং চ্যাম্পিয়নশিপের ফাইনালের জন্য কঠোর অনুশীলন শুরু করে। তবে হটাৎ একদিন রোহিতকে রনি ও তার বন্ধুরা আক্রমণ করে এবং আহত করে। গুরুতর অবস্থায় রোহিতকে হাসপাতালে ভর্তি করা হয়। রাজা ভাইয়ের এমন অবস্থা দেখে ভেঙ্গে পড়ে। সে রোহিতের কোচের কাছে যায় এবং তাকে কিক বক্সিং প্রশিক্ষণের জন্য অনুরোধ করলেন। রাজা কঠোর অনুশীলন শুরু করে এবং তার শৈশবের বন্ধু কবিতার সমর্থন সে নিজেকে ম্যাচের জন্য প্রস্তুত করে তোলে। ফাইনাল ম্যাচে সে বিজয়ী হয়ে ট্রফিটি রোহিতকে উত্সর্গ করে।  সাথীর বিশাল সাফল্যের পরে এই চলচ্চিত্রটি থেকে বাংলা চলচ্চিত্র জগতে এক নতুন গতিবেগ নিয়ে জিৎ তার যাত্রা শুরু করার সাথে সাথে, রোহিত (জিৎের বড় ভাই) চরিত্রে সিদ্ধার্থ ব্যানার্জির আরও একটি দুর্দান্ত তরুণ অভিনেতা পেল। সিদ্ধার্থ, যদিও টিভি সিরিয়ালের প্রধান চরিত্রে নিয়মিত মুখ, তুলনামূলকভাবে বড় পর্দায় একজন নবাগত ছিলেন। তাঁর পর্দার উপস্থিতি জিৎের সাথে সমান সমান অভিনয়ে পাল্লা দিয়েছিল। এই ছবিটি থেকে শিল্পকে বাংলা চলচ্চিত্র জগতে পায় আরও এক উদীয়মান অভিনেতা, সাগনিক (রনির ভূমিকায়) যিনি  জিৎ-সিদ্ধার্থের জুটির বিপরীতে দুর্দান্ত কাজ করেছিলেন।  অভিনয় প্রধান ভূমিকায় অভিনয় করেছেন (জিৎ), শ্রাবন্তী চট্টোপাধ্যায় এবং অন্যান্য শিল্পীবৃন্দ।  বহিঃসংযোগ    তথ্যসূত্র  বিষয়শ্রেণী:২০০৩-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:রবি কিনাগী পরিচালিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
থাম্ব|দেহে একাধিক ট্যাটু ও ফোঁড়সহ বিকল্প পর্নোগ্রাফির প্রতিনিধিত্বকারী একজন মডেল   বিকল্প পর্নোগ্রাফি (যাকে ইংরেজিতে অল্টারনেটিভ পর্নোগ্রাফির সংক্ষিপ্ত হিসেবে অল্ট পর্ন বা ক্ষেত্রবিশেষে শুধু অল্টও বলা হয়) হলো পর্নোগ্রাফির একটি উপধারা যা গথ, ইমো, সিন, স্কেটার, হিপস্টার, পাঙ্ক, স্কিনহেড এবং/অথবা রেভারের মতো উপসংস্কৃতিকে কেন্দ্র করে নির্মিত হয় এবং সাধারণত ছোট ও স্বাধীন ওয়েবসাইট বা চলচ্চিত্র নির্মাতাদের দ্বারা প্রযোজিত হয়। এতে প্রায়শই মডেলদের ট্যাটু, ফোঁড়ন, ও স্কারিফিকেশন অথবা অস্থায়ী পরিবর্তন যেমন রঙীন চুল বা ভারী মেকআপ প্রদর্শন করতে দেখা যায়।   ইতিহাস    গ্রেগরি ডার্ক, ডেভিড অ্যারন ক্লার্ক, মাইকেল নিন, এবং স্টিফেন সায়াডিয়ান-এর কাজকে বিকল্প পর্নোগ্রাফি ধারার প্রাথমিক স্রষ্টা হিসেবে বিবেচনা করা হয়। রিচার্ড কার্ন ও নিক জেডের সিনেমা অফ ট্রান্সগ্রেশন (পাশাপাশি কার্নের পরবর্তী আলোকচিত্রভিত্তিক কর্ম) বিকল্প পর্নোগ্রাফির প্রাথমিক উদাহরণ হিসেবে বিবেচিত হয়।"Corporate Red Tape on My Mouth and the Punk Art Porn Allstars"  by Amelia G, BlueBlood.net, October 29th, 2006."Altporn: Just Because it Looks Punk Rock, Doesn't Mean it Is"   by Brandon Stosuy, BlackBook magazine (website) #45, 2006."Richard Kern"  (interview) by Daniel Robert Epstein, SuicideGirls, September 1, 2004.  "উপসাংস্কৃতিক আদিরসাত্মবাদ" (বা সাবকালচারাল ইরোটিকা)-র জন্য নিবেদিত প্রথম মাধ্যম ছিল ব্লু ব্লাড ম্যাগাজিন।"About Us" , BlueBlood.com. ১৯৯২ সালে আত্মপ্রকাশ করা ম্যাগাজিনটি গথ বা সাইবারপাঙ্ক অবয়বের মডেলদের তাদের প্রকাশনায় অন্তর্ভুক্ত করত। তবে বিকল্প পর্নোগ্রাফির সবচেয়ে বড় বাজার হচ্ছে ইন্টারনেট। কিছু ক্ষণস্থায়ী ব্যক্তিগত ওয়েবসাইট বাদে প্রথম স্পষ্টভাবে বিকল্প পর্নোগ্রাফি সাইট ছিল ১৯৯৯ সালের প্রথম দিকে প্রতিষ্ঠিত ব্লু ব্লাডের গথিকস্লাটস। এর অল্প কিছুদিন পরেই একই বছরের জুলাই মাসে রেভারপর্ন চালু হয়। সাইটিকে পরবর্তীতে ইরোটিকবিপিএম নামে পরিবর্তন করা হয়। ঐ বছরের ডিসেম্বরে নেকিডনার্ডস এবং ২০০০ সালে সুপারকাল্ট আবির্ভূত হয়। ২০০১ সালের শেষ নাগাদ সুইসাইডগার্লস সবচেয়ে জনপ্রিয় ও আর্থিকভাবে লাভজনক বিকল্প পর্নোগ্রাফি ওয়েবসাইটে পরিণত হয়। সুইসাইডগার্লসের সাফল্যের পর থেকে ২০০২ সাল থেকে বিকল্প পর্নোগ্রাফি সাইটের সংখ্যা বৃদ্ধি পেতে থাকে।"Evolution of Alternative: History and controversies of the alt-erotica industry" by Ginny Mies, American Sexuality, September 25, 2006."AltPorn: AltPorn Genre History Timeline  (part 1) by Beeker the StatsNrrd, Altporn.net, April 28, 2007."AltPorn: AltPorn Genre History Timeline"  (part 2) by Beeker the StatsNrrd, Altporn.net, May 15, 2007.   তথ্যসূত্র    বহিঃসংযোগ